# TÁJÉKOZTATÓ 2024. - BUDAPEST XVIII. NYÁRI NAPKÖZIS TÁBOR

A tábor fenntartója Budapest Főváros XVIII. Kerület Pestszentlőrinc-Pestszentimre Önkormányzata, működtetője a Csibész Család- és Gyermekjóléti Központ.

***Táborvezetők***

1-4. hét: Kuba Gábor

5-8. hét: Székely Edit

***Tábor helyszínei és időtartama***

**Bókay-kert** - 1181 Budapest, Szélmalom u. 33. - **2024. július 1.-augusztus 23.**

**Pestszentimrei Ady Endre Általános Iskola**-1188 Ady Endre u. 46.-50.-**2024. július 1.-július 26.**

***Tábor igénybevételének feltételei***

* hiánytalanul és valós adatokkal kitöltött jelentkezési lap,
* hiánytalanul és valós adatokkal kitöltött egészségügyi nyilatkozat,
* alapraj szolgáltatási díjának megfizetése,
* Házirend betartása, mely hozzáférhető a befizetés és a tábor helyszínén.

***Szolgáltatási díj ALAPRAJBAN (tartalmazza a napi 3x étkezést és a táborhasználat díját)***

|  |  |
| --- | --- |
| **Kategória** | **Fizetendő díj** |
| 1. Budapest Főváros XVIII. kerület Pestszentlőrinc-Pestszentimre Polgármesteri Hivatal jegyzői hatáskörben meghozott végleges hátrányos helyzetet/ halmozottan hátrányos helyzetet megállapító határozatával rendelkező gyermek | **térítésmentes** |
| 2. menedékesként, menedékes elismerést kérő vagy az Ukrajnában állandó lakóhellyel rendelkező és 2022.02.24-én, vagy azt követően Ukrajnából érkező magyar állampolgár gyermek, tanuló  **A jogosultságot határozattal vagy útlevéllel igazolni szükséges!** | **térítésmentes** |
| 3. kerületi lakcímmel rendelkező gyermek  **A jogosultságot a gyermek lakcím kártyájával igazolni szükséges!** | **4.500,- Ft/hét/fő** |
| 4. az Önkormányzat fenntartásában lévő költségvetési szerveknél, valamint az Önkormányzat többségi tulajdonában lévő gazdasági társaságokban dolgozó közalkalmazottak, köztisztviselők és munkavállalók kerületi lakcímmel nem rendelkező gyermeke  **A jogosultságot munkáltatói igazolással igazolni szükséges!** | **4.500,- Ft/hét/fő** |
| 5. kerületi lakcímmel nem rendelkező gyermek | **20.000,- Ft/hét/fő** |

Amennyiben a **jogosultság nem kerül igazolásra, a kedvezmény nem vehető igénybe, és a XVIII. kerületi lakcímmel nem rendelkező gyermek részére megállapított díjat kell fizetni!**

***Díj befizetése***

* **Az alap- és szakrajba a befizetésekre keddi napokon van lehetőség 2024. június 11-től augusztus 13-ig a Bókay-kertben 8:00 és 18:00 óra között!**
* **Befizetési napokon bármennyi turnust be lehet előre fizetni készpénzben vagy bankkártyás fizetéssel. Szakraji befizetésre csak készpénzben van lehetőség.**

***Étkezéssel kapcsolatos információk***

* **Diétás étkezés igénybevétele esetén az ezt igazoló egészségügyi dokumentum másolatát, külön étrend esetén pedig az erre vonatkozó nyilatkozatot a befizetéskor le kell adni!**
* **Betegség, vagy egyéb ok miatti távollét esetén 08:30 óráig lehet lemondani a következő naptól az étkezést, a 06-20-485-35-09, vagy a 290-10-34 telefonszámokon.**
* Csak a **szabályszerűen történő lemondás esetén van lehetőség** az alapraj szolgáltatási díjának a visszatérítésére, vagy beszámításra egy későbbi időpontban való igénybevétel esetén.

### *Foglalkozás ALAPRAJBAN*

* A tábori élet átlag 20 fős rajokban folyik. A rajok kialakításában lehetőség szerint az iskola, életkor és a szakraji foglalkozás figyelembevételre kerül.
* A napközis tábor hagyományos foglalkozásai (báb-, bűvész-, zenés előadás, stb.) mellett, a mindennapos kézműves foglalkozások, tábori sport és egyéb versenyek is biztosítva lesznek.
* Azon programok esetében, melyek külön térítés ellenében vehetők igénybe (pl. múzeumi belépő) a felmerülő költséget külön kell megfizetni. Az ilyen programokról a törvényes képviselő előzetesen írásban tájékoztatást kap. Amennyiben a törvényes képviselő a kínált programot nem kívánja igénybe venni, a gyermek részére ezen időpontban a tábor területén biztosítunk foglalkozást

***Foglalkozás SZAKRAJBAN***

* A táborban az alaprajok mellett szakraji foglalkozások is igénybe vehetők, a tábor díjának megfizetése mellett, **külön díjfizetés ellenében**.
* Figyelembe véve, hogy egyes szakrajok indítása minimális létszámhoz kötött (10-15 fő), így amennyiben a szakraj megtartására nem kerül sor, a szakraj díja visszatérítésre kerül a szakrajt szervező részéről az általa meghatározott feltételek szerint.
* **Egy héten csak egy szakraji foglalkozás** vehető igénybe, szervezési okok miatt.
* **Szakraj díjának a befizetésére csak a Bókay-kertben, a befizetési napokon van lehetőség!**

***Napirend a táborozás alatt***

* **Reggeli ügyelet: 6:00-8:00 között** a Bókay-kert Szélmalom utcai kapujánál, illetve Pestszentimrén az iskolában
* **Tábori foglalkozások ideje: 8:00–16:00 óra között**
* **Táborzárás: 17:00 óra**, ezt követően nem tudunk felügyeletet biztosítani!
* A tábort 16:00 óra előtt a gyermek csak a szülővel, vagy annak írásos engedélyével hagyhatja el.

***További információ, tájékoztatás kérése***

* Tábornyitás előtt munkanapokon 8:00-17:00 óra között a 06-20-485-35-09 telefonszámon és a szakrajok szervezőitől az általuk feltüntetett elérhetőségen kérhető.
* Tábor ideje alatt munkanapokon 8:00-17:00 óra között a 06-20-485-35-09,  
  illetve július 1-től a 290-10-34-es telefonszámon is kérhető.
* Szakraji befizetéssel és foglalkozással kapcsolatos további vagy bővebb információ a táblázatban feltüntetett szervezőtől az általa megadott elérhetőségen kérhető (pl. esetleges távolmaradás miatti jóváírás/visszafizetés vagy más hétre történő átírás).
* Kérjük a szülőket, hogy gyermekeiket az időjárásnak megfelelő öltözetben és tisztasági felszereléssel indítsák útnak reggelente, és ne engedjenek **értékes játékot, telefont, nagycímletű pénzt a táborba hozni, ezekért felelősséget nem vállalunk!**
* **A gyerek „holmijába” kérjük, hogy a gyerek nevét tüntessék fel, és legyen náluk felírva a szülők telefonos elérhetősége.**

***SZAKRAJOK***

***B = Bókay-kertben igénybe vehető szakraj A = Pestszentimrén is igénybe vehető szakraj***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Szakraj megnevezése és**  **a szervező elérhetősége** | **1. hét**  **07.01.-**  **07.05.** | **2. hét**  **07.08.-**  **07.12.** | **3. hét**  **07.15.-**  **07.19.** | **4. hét**  **07.22.-**  **07.26.** | **5. hét**  **07.29.-**  **08.02.** | **6. hét**  **08.05.-**  **08.09.** | **7. hét**  **08.12.-**  **08.16.** | **8. hét**  **08.21.**  **08.23.** | **Díj/időtartam** |
| ***Túra raj***  Napközis tábor szervezése: +3620-485-3509 | B | B | B | B | B | B | B | -B | **5.000.- Ft/heti 3 táboron kívüli program (pl. állatkert, múzeum, libegő, játszóház, stb.)** |
| ***Kézműves***  Lénárt Adrienn: +3620-326-8026 | B  A | B  A | B  A | B  A | - | - | - | - | **5.500,- Ft/heti 3x2 óra** |
| ***Agyagozás – kézműves***  Szatmári Ildikó: +3620-563-4633 | - | - | - | - | B | B | B | B | **5.500,- Ft/heti 3x2 óra** |
| ***Úszás kezdő és haladó***  Városgazda Utánpótlás Akadémia  Csetnekyné Vasas Szilvia: +3630-615-5540 | B  A | B  A | B | B | B | B | B | - | **5.000,- Ft/heti 5 óra**  **(4x1 ¼ óra)** |
| ***Agyagozó (kerámia)***  Varga Beatrix: +3670-423-5608 | B | B | B | - | - | - | - | - | **5.500,- Ft/heti 4 óra**  **+1.200.- égetés, ha kérik** |
| ***Kocka (legó)***  Ruzsa István: +3670-676-7046 | B | B | B | B | - | - | ***-*** | ***-*** | **5.000,- Ft/heti 5x2 óra** |
| ***Labdarúgás-Footgolf***  Kastélydombi SE  Sipőcz Béla: +3670-241-3565 | - | - | - | B | B | B | B | B | **5.000,- Ft/heti 5x1 óra** |
| ***Labdarúgás-Footgolf***  Városgazda Utánpótlás Akadémia  Hernády András: +3630-849-3732 | B | B | B | - | - | - | - | - | **5.000,- Ft/heti 5x1 óra** |
| ***Tenisz***  Golden Ace Sport and Tennis Club Kft.  Valkusz Tamás: +3620-342-2828 | B | B | B | B | B | B | - | - | **7.000.- Ft/heti 3x2 óra** |
| ***Akrobatikus Rock&Roll***  Négy Muskétás SE  Szabó Róbert: +3630-846-2919 | B | B | B | B | B | B | B | - | **5.000,- Ft/heti 5 óra** |
| ***Mazsorett és Torna***  Vada Virág: +3630-359-1055 | B | B | B | B | B | B | - | - | **5.000,- Ft/heti 5 óra** |
| ***Harcművészet***  Budapesti Tigrisek SE  Pataki Krisztián: +3670-941-5992 | - | - | - | B | B | - | B | - | **5.000,- Ft/heti 5x1,5 óra** |
| ***Zumba-Tánc***  Czéh Beáta: +3630-280-5366 | B | B | B | B | - | B | B | - | **5.000,- Ft/heti 5 óra** |
| ***Hagyományőrző- és Sport Íjászat***  Jakab Sándor: +3670-582-3413 | B | B | B | B | B | B | B | - | **5.000,- Ft/heti 2x2 óra** |